Objavljene smernice o svinjskom gripu pred novu školsku godinu
Došlo je vreme da počnu prirpeme za povratak u školu, a među onima koji treba da razmišljaju o tome nisu samo deca i roditelji, već i v
Današnja poruka vodećih zdravstvenih i obrazovnih zvaničnika američkim školama glasi: zadržite učenike obolele od svinjskog gipa kod kuće, ali probajte da ne zatvarate vrata. „Ne možemo zaustaviti nalet svinjskog gripa, ali možemo da smanjimo broj onih koji će se teže razboleti od virusa“, poručio je direktor Centara za konktrolu i prevenciju bolesti Tomas Friden. Proletos, više od 700 škola u SAD, bilo je privremeno zatvoreno. Prema novim federalnim smernicama, škole bi trebalo da za bolesne učenike imaju spreman plan za učenje kod kuće. Taj plan trebalo bi da obuhvata telefonske pozive, domaće zadatke i lekcije putem interneta. „Nadamo se da nijedna škola neće morati da se zatvori. Međutim, ukoliko to bude neophodno, moramo da osiguramo da deca nastave da uče“, kaže sekretar za obrazovanje, Arni Dankan. Prema poslednjim podacima, 162 hiljade ljudi širom sveta zaraženo je virusom H1N1, a stručnjaci predviđaju da će pandemija zahvatiti trećinu globalne populacije – dve milijarde ljudi moglo bi da oboli od svinjskog gripa. „Najbolji način da se spreči širenje gripa je vakcinacija. Vakcina za sezonski grip je spremna, dok bi ona za H1N1 virus trebalo da bude tu do sredine oktobra“, rekla je sekretarka za zdravlje, Ketlin Sibelijus. Prva tri dobrovoljca trebalo bi da već kasnije danas u Sijetlu dobiju vakcinu protiv svinjskog gripa, ali mnogi Amerikanci se pitaju da li je ona vredna rizika. „Najviše me brine vremenski period, odnosno da li je dovoljno testirana“, kaže Matanda Vačira iz Kanzas Sitija u Mizuriju. Porodični lekari pokušavaju da umire te strahove. „Ova vakcina se proizvodi na isti način, istom metodom, u istim fabrikama“, kaže dr Kristofer Herison. Predsednik Barak Obama u nedelju putuje u Meksiko, gde će tokom sledeće nedelje razgovarati sa meksičkim kolegom i kanadskim premijerom. Jedna od tema biće i kako na najbolji način sprečiti širenje svinjskog gripa ove jeseni.